ÁSZF

Általános szerződési feltételek

1. ÁLTALÁNOS RENDELKEZÉSEK, AZ ÁLTALÁNOS SZERZŐDÉSI FELTÉTELEK HATÁLYA

1.1 Jelen weblap üzemeltetője a Nova Luna Kft. székhely: 7626 Pécs, Alsóhavi utca 7., cégjegyzékszám: 02-09-084660, adószám: 27088560-1-02, e-mail cím: nova.luna2020@gmail.com, telefonszám: +36 (30) 820 7656.

A Nova Luna Kft. Magyarországon bejegyzett gazdasági társaság, mely főként esküvői ruhák, alkalmi ruhák, koszorúslányruhák és kiegészítők bérbeadásával és esetenként adásvételével foglalkozik.

1.2 Jelen ÁSZF hatályba lépésének napja, azaz 2020. január 02. napja. Az Ügyfél a vonatkozó bérleti szerződés aláírásával elismeri, hogy a mindenkor hatályos ÁSZF rendelkezéseit ismeri, az ÁSZF-et elolvasta, az ÁSZF rendelkezéseit megértette, tudomásul vette és kifejezetten elfogadta. Az Ügyfél a bérleti szerződés aláírásával tudomásul veszi, hogy a mindenkor hatályos ÁSZF a bérleti szerződés szerves részét, elválaszthatatlan mellékletét képezi.

1.3 A Nova Luna Kft. fenntartja magának a jogot, hogy az ÁSZF-et bármikor egyoldalúan módosítsa, mely esetleges módosítás tényét az Ügyfél kifejezetten elfogad. A Nova Luna Kft. biztosítja, hogy a hatályos ÁSZF a honlapon folyamatosan elérhető legyen.

2. A BÉRLETRE VONATKOZÓ ÁLTALÁNOS FELTÉTELEK

2.1 A jelen ÁSZF-ben foglalt rendelkezések valamennyi, a Nova Luna Kft. mint Bérbeadó és az Ügyfél, mint Bérlő (a továbbiakban: ”Bérlő”) által kötött szerződésre, így különösen esküvői ruha bérleti szerződésre, koszorúslány ruha bérleti szerződésre, kellékekről szóló bérleti szerződésre és minden egyéb bérleti vagy más szerződésre vonatkoznak. A Felek megállapodnak, hogy a jelen ÁSZF rendelkezései irányadóak a szerződések esetleges módosításaira is.

2.2 A Bérlő tudomásul veszi és elfogadja, hogy a 18. életévét be nem töltött Bérlő kizárólag a törvényes képviselője által képviselten köthet Szerződést.

2.3 A szerződések tárgyát esküvői ruha, alkalmi ruha, koszorúslány ruha valamint ezek kiegészítői, kellékei (fátyol, stóla, cipő, ékszer, kesztyű) képezik (a továbbiakban együttesen: ”Bérelt termék(ek)”). Az Ügyfél elfogadja, hogy bérelt terméket bérleti díj (a továbbiakban: ”Bérleti díj”) megfizetése útján lehet bérelni. A Bérlő tudomásul veszi és kifejezetten elfogadja, hogy az adott nevű bérelt termék minőségében, színében, anyagában, díszítésében megegyezik a honlapon az adott megjelölésű termékhez kapcsolódó fényképen és részletes leírásban szereplő termékkel, azzal, hogy a Bérlő tiszta és szép állapotú, azonban használt terméket kap. A Bérlő tudomásul veszi, hogy a Nova Luna Kft. a terméket más Bérlőnek korábban már bérbe adhatta, melyre tekintettel a Bérlő kifejezetten elismeri, hogy a terméken a Bérlő általi korábbi megtekintés állapotához és/vagy a termék a weblapon lévő fényképen ábrázolt állapotához képest a termék rendeltetésszerű használatból eredő, de a termék használatát, megjelenését érdemben nem befolyásoló változások lehetnek. A Nova Luna Kft. a terméket jó állapotban, szakszerű és alapos tisztítás után adja át a Bérlőnek. A Bérlő tudomásul veszi, hogy a termékek, így különösen a ruhák különbözőképpen állnak a különböző testalkatú, ruhaméretű személyeken és ennek megfelelően a fényképen látható termékhez képest a termék átalakításra szorulhat. A Bérlő kifejezetten tudomásul veszi és elfogadja, hogy a bérleti szerződés aláírásával egyidejűleg a Bérbeadó rögzíti a Bérlő, illetve a meghatalmazó mellbőség és derékbőség adatait. Ha a Bérbeadó a ruhaigazítás napján 1, azaz egy konfekció méretnél jelentősebb változást dokumentál a rögzített paraméterekhez képest, a Nova Luna Kft. jogosult a ruhaigazításért külön díjazást kérni, illetve kártérítési vagy egyéb kötelezettség nélkül jogosult megtagadni a ruha kiadását a Bérlőnek, egyben jogosult a Bérlőtől a Hátralék összegét egy összegben követelni. A Bérlő tudomásul veszi, és elfogadja, hogy esküvői ruha esetén a ténylegesen használni kívánt esküvői cipőt az igazítópróbáig beszerzi, és telefonon időpontot egyeztet a Nova Luna Kft. munkatársával egy cipős ruhapróbára. Bérlő tudomásul veszi, hogy ha az előző mondatban foglalt kötelezettségének nem, vagy nem időben tesz eleget, az a Bérlő olyan szerződésszegésének minősül, amelynek következtében a szerződésben foglalt jogügylet meghiúsul és a Nova Luna Kft. a jelen ÁSZF 2.4. pontjában jelzett Foglaló összegét jogosult megtartani. A Bérlő tudomásul veszi, hogy a cipős ruhapróbára kizárólag nyitvatartási időben kerülhet sor!

2.4 A Bérlő a Bérelt termékre vonatkozó foglaló (a továbbiakban: ”Foglaló”) összegét a bérleti szerződés felek általi aláírásának napján KÉSZPÉNZBEN fizeti meg a Nova Luna Kft-nek. A Bérlő tudomásul veszi és elfogadja, hogy a Foglaló összegét a Nova Luna Kft. egyoldalúan jogosult meghatározni, továbbá tudomásul veszi és elfogadja, hogy a Foglaló megfizetése nélkül Szerződést kötni nem lehetséges. A bérleti szerződést kötő felek a bérleti szerződés aláírásával kinyilvánítják, elismerik, hogy a foglaló jogi természetét ismerik. Így tudomással bírnak arról, hogy amennyiben a jelen jogügylet teljesedésbe menetele a Nova Luna Kft. oldalán felmerülő okból hiúsul meg, úgy az átadott foglaló kétszeresét köteles Bérlőnek megfizetni; míg abban az esetben, ha a jelen jogügylet teljesedésbe menetele a Bérlő oldalán felmerülő okból hiúsul meg, úgy Bérlő az átadott foglalót elveszíti.

2.5 A Bérlő tudomásul veszi és elfogadja, hogy a bérelt terméket kizárólag a teljes bérleti díj –foglaló és hátralék együttes összege-valamint a kaució megfizetését követően viheti el.

2.6 A Bérlő tudomásul veszi és elfogadja, hogy a bérelt terméket a bérleti szerződés aláírásával és a Foglaló megfizetésével egyidejűleg foglalja le.

2.7 A Felek megállapodnak, hogy ha a Bérlő a bérleti szerződésben foglalt adataiban bárminemű változás következik be a bérleti jogviszony alatt, azt a Bérlő haladéktalanul köteles jelezni a Bérbeadó felé személyesen vagy e-mailben. A Bérlő tudomásul veszi, hogy a Nova Luna Kft. nem vállal felelősséget az adatváltozás bejelentésének elmulasztásából eredő károkért.

2.8 A Bérlő tudomásul veszi és elfogadja, hogy a Nova Luna Kft. bérelt termékek esetén, kauciót kér. A Bérlő tudomásul veszi és elfogadja, hogy a Kaució összegét a Nova Luna Kft. egyoldalúan jogosult meghatározni. Ha a Bérlő a bérelt terméket a bérleti szerződésben és a jelen ÁSZF-ben foglaltak szerint hiánytalanul, sérüléstől és károsodástól mentesen, határidőben viszi vissza a Szalonba, a Nova Luna Kft. a -kaució összegét a Bérlő részére készpénzben visszafizeti. A Bérlő tudomásul veszi és elfogadja, hogy ha a Bérelt termékben kár keletkezett, a Nova Luna Kft. jogosult a kár összegét az Óvadék összegéből levonni, a különbözetet a Bérlő részére készpénzben kifizetni. A Bérlő ugyanakkor azt is tudomásul veszi és elfogadja, hogy ha a kár összege meghaladja a Kaució összegét, köteles a különbözetet a Nova Luna Kft-nek megfizetni, azzal, hogy a kártérítés mértéke a bérelt termék új, katalógus szerinti eladási árával megegyező összeg.

2.9 A Bérlő tudomásul veszi, hogy ha a ruha testalkatra való igazítása után a Bérlő a szerződéstől eláll, azaz visszamondja a bérletet, akkor a Nova Luna Kft. jogosult a Bérlőtől a Hátralék összegét egy összegben követelni, különös tekintettel a tüll és kreppsifon anyagú ruhák esetén, mivel a ruhákon végleges, azaz nem visszafordítható alakítás történik!

2.10 Nova Luna Kft. kötelezi magát, hogy a Bérelt terméket a Bérlőnek legkésőbb az esemény Szerződésben meghatározott időpontjának napján kiadja. A Bérlő tudomásul veszi és elfogadja, hogy a bérelt terméket csak személyesen veheti át a Nova Luna Kft. Szalonjában, a bérelt terméket harmadik személynek – beleértve a Bérlő családtagjait is – nem adja ki. A Bérlő kifejezetten tudomásul veszi és elfogadja, hogy a bérelt terméket rendeltetésszerűen köteles használni, egyben köteles a bérelt terméket a károsodástól megóvni. A Bérlő kifejezetten tudomásul veszi és elfogadja, hogy a bérelt terméket nem jogosult harmadik személyre átruházni, eladni, elajándékozni vagy bármilyen más jogcímen átruházni, továbbá nem jogosult zálogba adni, rajta kézizálogot létesíteni vagy más módon megterhelni.

2.11 A Bérlő tudomásul veszi, hogy pénteki vagy hétvégi rendezvény esetében a bérelt terméket a rendezvényt követő első nyitvatartási napon 10:00-től 17:00-ig köteles visszavinni a Szalonba. A Felek rögzítik, hogy a bérelt terméket bárki visszaviheti az adott Szalonba. A Felek rögzítik, hogy a Nova Luna Kft. nem köteles a bérelt terméket visszavivő személy és a Bérlő közti jogviszonyt tisztázni, a bérelt terméket visszavivő személy minden jognyilatkozatát a Bérlő jognyilatkozatával azonosnak tekinti. A Bérlő tudomásul veszi, hogy bármilyen okból bekövetkező késedelmes visszavitel esetén naptári naponként 10.000.- Ft összegű késedelmi kötbért köteles fizetni a Nova Luna Kft-nek. Amennyiben a Bérlő a bérelt termékeket 5 napnál több nap késedelemmel hozza vissza, újra felszámítjuk a teljes bérlési díjat.

2.12 A Bérlő a bérelt terméket az átadáskor meghatározott állapotban köteles visszavinni a Nova Luna Kft-nek. Minden, a bérelt termék Bérlő általi átvételekor az állapothoz képest tapasztalható és a bérelt termék Szalonba történő visszavételéig, illetve a Nova Luna Kft. általi átvételéig bármilyen oknál fogva, bárkinek felróhatóan keletkezett állapotromlás, így különösen, de nem kizárólagosan szövetroncsolódás, szakadás, gyertya által okozott viaszkár, égési folt, egyéb folt, vagy bármilyen hiány (beleértve a bérelt termék vagy tartozékai, díszítése elvesztését, rongálódását is) kárnak (a továbbiakban együttesen: ”Kár”) minősül. A Bérlő tudomásul veszi és elfogadja, hogy köteles minden, a bérelt terméken vagy a bérelt termékben okozott, vagy bármilyen oknál fogva keletkezett kárt megtéríteni, azzal, hogy a kártérítés maximális mértéke a bérelt termék új, katalógus szerinti eladási árával megegyező összeg lehet.

A Bérlő kifejezetten tudomásul veszi és elfogadja, hogy a Bérelt terméken semmilyen kiigazítást, javítást, változtatást nem végezhet! Minden ilyen kiigazítás, javítás, változtatás a jelen pontban meghatározott kárnak minősül, melyet a Bérlő köteles megtéríteni. A Bérlő köteles a Kár összegét 7, azaz hét napon belül a Nova Luna Kft-nek a Szalonban készpénzben megfizetni, vagy a Nova Luna Kft. által meghatározott bankszámlájára átutalni. A Bérlő tudomásul veszi és elfogadja, hogy amennyiben az előző mondatban foglalt kötelezettségének határidőben és maradéktalanul nem tesz eleget, a Nova Luna Kft-nek a jegybanki alapkamat kétszeresének megfelelő összegű késedelmi kamatot köteles fizetni, emellett a Nova Luna Kft. a Bérlő ellen fizetési meghagyásos eljárást, illetve peres eljárást kezdeményezhet, melynek költségei szintén a Bérlőt terhelik.

2.13 Bérlő kifejezetten tudomásul veszi és elfogadja, hogy az átadáskor meghatározott állapotot követően a Nova Luna Kft. nem felel semmilyen, a bérelt termék által a Bérlőnek vagy harmadik személynek okozott károkért, így nem felel semmilyen testi sérülés (horzsolás, seb, heg, bőrpír keletkezése, vagy valamely testrész sérülése, stb.) miatt bekövetkező vagyoni, nem vagyoni és egyéb kárért sem. Bérlő tudomásul veszi, hogy az ezen sérülésekből adódó kártérítési, vagy egyéb igényt a Nova Luna Kft-vel szemben sem polgári peres, sem más jogi eljárásban nem érvényesíthet.

3. EGYÉB RENDELKEZÉSEK

3.1 Az ÁSZF-re és értelmezésére a magyar jog az irányadó.

3.2 Az ÁSZF bármely rendelkezésének esetleges érvénytelensége az ÁSZF többi részének érvényességét nem érinti (részleges érvénytelenség).

3.3 A jelen ÁSZF-ben nem szabályozott kérdésekben a Ptk. és más hatályos jogszabályok az irányadóak.

3.4 A Felek rögzítik, hogy az olyan fogyasztói jogviták esetén, ahol a Felek az egymással lefolytatott tárgyalásuk során nem találnak megoldást, Bérlő az illetékes Békéltető Testület eljárását kezdeményezheti. A Nova Luna Kft. székhelye szerinti illetékes békéltető testület a Baranya Megyei Békéltető Testület (Székhely: 7625 Pécs, Majorossy I. u. 36., Postacím: Pécs-Baranyai Kereskedelmi és Iparkamara által működtetett Baranya Megyei Békéltető Testület, 7625 Pécs, Majorossy I. u. 36., E-mail: info@baranyabekeltetes.hu , Telefon: +36 72 507 154, Mobil: +36 20 283-3422). A Nova Luna Kft. tájékoztatja a Bérlőt, hogy a felmerült fogyasztói jogviták esetében az illetékes Kormányhivatalnál fogyasztóvédelmi panasszal élhet. A Bérlő jogosult továbbá a felmerült jogvitája esetében online vitarendezési fórumon keresztül eljárást kezdeményezni. A Bérlő ugyanakkor kifejezetten és visszavonhatatlanul tudomásul veszi és elfogadja, hogy ha a jelen pontban foglalt békéltető testületi, fogyasztóvédelmi és egyéb fogyasztói jogvita során az eljáró hatóság vagy testület a Bérlő panaszát részben vagy egészben alaptalannak találja, vagy az eljárást bármely okból megszünteti, a Bérlő köteles a békéltető testületi, fogyasztóvédelmi és egyéb fogyasztói jogvita során a Nova Luna Kft. eljárással felmerült valamennyi költségét, így különösen, de nem kizárólagosan felmerült ügyvédi munkadíjat, postaköltséget, utazási költséget, az esetleges illetéket, stb. (a továbbiakban együttesen: ”Eljárási költségek”) megtéríteni. A Bérlő kijelenti, hogy az Eljárási költségeket az ügyben hozott határozat jogerőre emelkedésének napját követő 5, azaz öt munkanapon belül megfizeti.

© Nova Luna Kft. 2020